И.бр.445/2019

Извршителот **Кети Арсова** од **Скопје** врз основа на барањето за спроведување на извршување од **заложниот доверител** **Универзална Инвестициона Банка АД Скопје** од Скопје со ЕДБ 4030993252736 и седиште на ул. Максим Горки бр. 6, засновано на извршната исправа Нотарски акт-Договор за залог ОДУ број 396/2011 од 07.10.2011 година на Нотар Емилија Харалампиева, против **должникот – заложен должник Саша Тасевски** од Скопје со ЕМБГ /////// и живеалиште на ул.Никола Вапцаров бр.8/2-8, **заложен должник Богољуб Тасевски** со ЕМБГ /////// и живеалиште на ул.Огражден бр.3/1-4, **заложен должник Роберт Тасевски** со ЕМБГ /////// и живеалиште на ул.Никола Вапцаров бр.8/2-8, и **заложен должник Виктор Тасевски** со ЕМБГ /////// и живеалиште на ул.Никола Вапцаров бр.8/2-8, за спроведување на извршување во вредност 4.138.414,00 ден., на ден 27.06.2019 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

**СЕ ОПРЕДЕЛУВА ВТОРА** продажба со усно јавно наддавање на недвижностите означени како:

**1.** Недвижност која се наоѓа во Скопје, запишана во Имотен лист бр. 25034 за КО КИСЕЛА ВОДА 2 при Агенција за катастар на недвижности –Центар за катастар на недвижности Скопје, со сите припадоци, прирастоци, доградби и надградби, при што ќе се примени начелото на акцесорност и екстензивност, со следните ознаки:

* **Лист В – Податоци за згради, посебни делови од згради и други објекти и за правото на сопственост, број на катастарска парцела основен 959, дел 0, адреса (улица и куќен број на зграда) БУЛ.В.С.БАТО 39/1-1, број на зграда/друг објект 1, намена. на згр. преземена при конверзија на податоците од стариот ел.систем А2, влез/кат/број на посебен/заеднички дел од зграда- влез 1, кат 01, број 1, намена на посебен/заеднички дел од зграда – СТ, со внатрешна површина од 38 м2,**
* **Лист В – Податоци за згради, посебни делови од згради и други објекти и за правото на сопственост, број на катастарска парцела основен 959, дел 0, адреса (улица и куќен број на зграда) БУЛ.В.С.БАТО 39/1-1, број на зграда/друг објект 1, намена. на згр. преземена при конверзија на податоците од стариот ел.систем А2, влез/кат/број на посебен/заеднички дел од зграда- влез 1, кат 01, број 1, намена на посебен/заеднички дел од зграда – ПП, со внатрешна површина од 9 м2,**
* **Лист В – Податоци за згради, посебни делови од згради и други објекти и за правото на сопственост, број на катастарска парцела основен 959, дел 0, адреса (улица и куќен број на зграда) БУЛ.В.С.БАТО 39/1-1, број на зграда/друг објект 1, намена. на згр. преземена при конверзија на податоците од стариот ел.систем А2, влез/кат/број на посебен/заеднички дел од зграда- влез 1, кат ПО, број 1, намена на посебен/заеднички дел од зграда – П, со внатрешна површина од 2 м2.**

која е во сосопственост од 1/3 идеален дел од недвижноста на должникот – заложен должник Саша Тасевски, заложен должник Роберт Тасевски и заложен должник Виктор Тасевски.

**2.** Недвижност која се наоѓа во Скопје, запишана во имотен лист бр. 43547 за КО ЦЕНТАР 1 при Агенција за катастар на недвижности –Центар за катастар на недвижности Скопје, со сите припадоци, прирастоци, доградби и надградби, при што ќе се примени начелото на акцесорност и екстензивност, со следните ознаки:

- **Лист В – Податоци за згради, посебни делови од згради и други објекти и за правото на сопственост, број на катастарска парцела основен 10123, дел 1, адреса (улица и куќен број на зграда) П.ОДРЕДИ 21/А2/3-2, број на зграда/друг објект 2, намена. на згр. преземена при конверзија на податоците од стариот ел.систем ЗГРАДИ ВО ОСТАНАТО СТОПАНСТВО, влез/кат/број на посебен/заеднички дел од зграда- влез 003, кат МЕ, број 002, со внатрешна површина од 35 м2**.

која е во сопственост на должникот – заложен должник Саша Тасевски од Скопје.

Продажбата ќе се одржи на ден **15.07.2019 година во 11:00 часот** во просториите на **Извршителот Кети Арсова од Скопје, на бул. Илинден бр. 48-2/4 Скопје**.

**Почетната вредност на недвижноста под точка 1**, утврдена со Заклучок за утврдување на вредност на недвижност за И.бр.445/2019 од 03.06.2019 година на извршителот Кети Арсова, цена намалена врз основа на Поднесок од доверителот од 27.06.2019 година, а согласно чл. 185 ст. 2 од Законот за извршување изнесува **30.900,00 ЕВРА**, под која недвижноста не може да се продаде на второто јавно наддавање.

**Почетната вредност на недвижноста под точка 2**, утврдена со Заклучок за утврдување на вредност на недвижност за И.бр.445/2019 пд 03.06.2019 година на извршителот Кети Арсова. цена намалена врз основа на Поднесок од доверителот од 27.06.2019 година, а согласно чл. 185 ст. 2 од Законот за извршување изнесува **25.000,00 ЕВРА**, под која недвижноста не може да се продаде на второто јавно наддавање.

Недвижностите се оптоварени со следните товари и службености:

- Заснована Хипотека врз основа на Нотарски Акт ОДУ бр. 396/2011 од 07.10.2011 година на Нотар Емилија Харалампиева во корист на Универзална Инвестициона Банка АД Скопје

- Налог за извршување врз недвижност за И.бр.445/2019 од 12.04.2019 година на Извршител Кети Арсова од Скопје.

- Заснована Хипотека врз основа на Нотарски Акт ОДУ бр. 504/08 од 27.05.2008 година на нотар Весна Дончева, во корист на Инвест банка АД Скопје (Шпаркасе банка).

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција која изнесува 1/10 (една десеттина) од утврдената вредност на недвижностите, односно:

1. Износ од 3.090,00 ЕВРА за недвижноста под точка 1 – во денарска противвредност според среден курс на НБРМ на денот на уплатата,
2. Износ од 2.500,00 ЕВРА за недвижноста под точка 2 – во денарска противвредност според среден курс на НБРМ на денот на уплатата.

Уплатата на паричните средства на име гаранција се врши на жиро сметката од извршителот со бр. 240040002306008 која се води кај Уни Банка АД Скопје и даночен број МК5032011501041, **со цел на дознака гаранција за И. бр. 445/2019, најдоцна до 13.07.2019 година.**

**При уплатата на паричните средства на име гаранција, во цел на дознака задолжително да се наведе за која недвижност се однесува уплатената гаранција, односно за точката под која недвижноста е означена во овој заклучок за втора усна јавна продажба.**

На понудувачите чија понуда не е прифатена, гаранцијата им се враќа веднаш по заклучувањето на јавното наддавање.

Даночните обврски по основ на продажбата паѓаат на товар на купувачот.

Најповолниот понудувач - купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а средствата од положената гаранција се сметаат за наплатени средства во извршувањето.

Овој заклучок ќе се објави во следните средства за јавно информирање – Нова Македонија и електронски на веб страницата на Комората .

Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

И З В Р Ш И Т Е Л

|  |  |
| --- | --- |
|  | Кети Арсова |